శంకరంబాడి సుందరాచారి
తెలుగు రచయిత లలో శంకరంబాడి సుందరాచారి (ఆగష్టు 10, 1914 - ఏప్రిల్ 8, 1977) కి ఒక ప్రత్యేక స్థానం ఉంది. తెలుగు ప్రజలకు, ఆంధ్ర ప్రదేశ్‌ రాష్ట్రానికి రాష్ట్ర గీతమైన మా తెలుగు తల్లికి మల్లె పూదండ అందించాడు.
సుందరాచారి, 1914 ఆగష్టు 10 న తిరుపతిలో జన్మించాడు. అతని మాతృభాష తమిళం. మదనపల్లెలో ఇంటర్మీడియట్ వరకు చదివాడు. చిన్నతనం నుండే ఆయన స్వతంత్ర భావాలు కలిగి ఉండేవాడు. బ్రాహ్మణోచితములైన సంధ్యావందనము వంటి పనులు చేసేవాడు కాదాయన. తండ్రి మందలించగా జంధ్యాన్ని తెంపివేసాడు. తండ్రి మందలింపునకు కోపగించి, పంతానికి పోయి, ఇంటి నుండి బయటికి వెళ్ళి పోయాడు.
టి. యం. సౌందరరాజన్
ప్రముఖ సినీ నేపథ్య గాయకుడు టి.ఎమ్‌.సౌందరరాజన్‌ ( తుగులువ మీనాక్షి అయ్యర్‌ సౌందరరాజన్‌) . తెలుగు చిత్రసీమ చెన్నైలో ఉన్న రోజుల్లో ఘంటసాలకు సమకాలికుడు సౌందరరాజన్‌. 1923 మార్చి 24వ తేదీన జన్మించారు.  మధురై ఆయన స్వస్థలం. 1950లో వచ్చిన 'కృష్ణవిజయం' చిత్రంలో ఎస్‌.ఎమ్‌.సుబ్బయ్యనాయుడు సంగీత దర్శకత్వంలో తొలి పాట పాడారు. తమిళంలో ఎమ్‌జీఆర్‌, శివాజీ గణేశన్‌ , తెలుగులో ఎన్టీఆర్‌, అక్కినేని నాగేశ్వరరావు తదితరులు చిత్రాల్లో పాటలు పాడారు. 'జయభేరి'లో 'దైవం నీవేనా.', 'గోపాలుడు భూపాలుడు'లో 'ఇదేనా తరతరాల చరిత్రలో జరిగేది...', 'శ్రీశ్రీశ్రీ మర్యాదరామన్న'లో 'చెబితే శానా ఉంది...' లాంటి గీతాలను సౌందర్‌రాజన్‌ పాడారు.'సర్వర్‌ సుందరం' అనే అనువాద చిత్రంలో ఓ సన్నివేశంలో సౌందరరాజన్‌ నటించారు. ఆయనపై వచ్చే 'నవ యువతి...' అనే పాటను ఘంటసాల పాడారు. 2003 లో పద్మశ్రీ పురస్కారం అందుకున్నారు. ఆయనకు భార్య, ఓ కుమార్తె, ఇద్దరు కుమారులు ఉన్నారు. మందవేలి ప్రాంతంలోని ఆయన స్వగృహంలో 25.5.2013 న చెన్నైలో తుదిశ్వాస విడిచారు